فتح الله چی ترور تشکیلاتی‌نین (فتو) چئوریلیش جهدیندن 4 ایل کئچدی.
خاین چئوریلیشین باسدیریلماسی‌نین ایلدؤنومونو تورکیه 4 ایلدیر "دموکراسی و میللی بیرلیک گونو" اولا‌راق قئید ائدیر.
تورکیه 15 ژوئیه ظفری‌نین 4-جو ایلدؤنومونده وطن و بایراق اوچون گؤزونو قیرپما‌دان شهادته گئدن شهیدلرینی رحمتله خاطیرلاییر.
جمهور باشقانی رجب طیب اردوغان 15 ژوئیه پروقرامینا جمهور باشقانلیغی قارشی‌سیندا اوجالدیلان 15 ژوئیه عابده‌سینه اکلیل بوراخا‌راق باشلایا‌جاق.
تورکیه بؤیوک میللت مجلیسینده تشکیل ائدیله‌جک 15 ژوئیه شهیدلرینی آنما پروقرامیندا دا ایشتیراک ائده‌جک اردوغان داها سونرا شهید عائله‌لرینی جمهور باشقانلیغیندا قارشیلایا‌جاق.
15 ژوئیه دموکراسی و میللی بیرلیک گونو چرچیوه‌سینده بو ایل اؤلکه داخیلینده ناظیرلیک‌لر و آیری-آیری قوروم‌لار 1609، بیلیم یوردلاری 521، غیری -حکومت تشکیلات‌لاری 108 اولماقلا عمومی 2238 پروقرام رئال‌لاشدیرا‌جاق. اؤلکه خاریجینده ایسه 752 تدبیر کئچیریله‌جک.
